เป็นมาตั้งแต่เมื่อวานคะ ถ่ายเหลว หลายครั้งมาก ไม่ค่อยอยากอาหาร คลื่นไส้ เวียนหัว รู้สึกอ่อนเพลีย ไม่ค่อยมีแรงค่ะ เมื่อวานไปฉีดยามาแล้วก็แทบจะไม่เบาเลยค่ะ เข้าห้องน้ำทั้งคืน ควรทำยังไงคะ
สวัสดีค่ะ อาการถ่ายเหลว คลื่นไส้ อ่อนเพลีย อาจเกิดจาก-อาหารเป็นพิษ มักเป็นเฉียบพลันประมาณ 1-3 วัน อาจมีคลื่นไส้ ปวดท้อง มีไข้ร่วมด้วย เป็นไปได้มากที่สุด-ลำไส้อักเสบหรือติดเชื้อ อาจเป็นเรื้อรังได้-โรคลำไส้แปรปรวน-ขาดเอนไซม์แลคโทคในการย่อยนม จะท้องเสียเมื่อรับประทานอาหารจำพวกนม-ผลจากการใช้ยาบางประเภทเช่น ยาปฏิชีวนะ ยารักษาโรคมะเร็ง รวมถึงยาลดกรดที่มีแมกนีเซียมการดูแลตัวเองเบื้องต้น รับประทานอาหารอ่อนๆและสุกสะอาด ดื่มน้ำมากๆ หากท้องอืดมากให้รับประทานทีละน้อยๆ รับประทานยาลดไข้หากมีไข้สูงและเช็ดตัวลดไข้ทุก 4-6 ชั่วโมง ดื่มน้ำสะอาดให้มาก และดื่มน้ำเกลือแร่เสริมด้วย เพื่อทดแทนเกลือแร่ที่เสียไปหากมีอาการปวดท้องรุนแรง ถ่ายเหลวมากจนอ่อนเพลีย กินได้น้อยมาก ควรรีบไปพบแพทย์ เพื่อให้สารน้ำทางหลอดเลือดหรือยาฆ่าเชื้อถ้าจำเป็น